open-index/open-wikipedia-markdown huggingface dataset:
מנחם שריד

250px|ממוזער|פורטרט של שריד
**מנחם שריד** (10 בספטמבר 1932 – 9 באוקטובר 2012) היה איש חינוך וחוקר היסטוריה ארץ-ישראלית.

## קורות חיים
שריד נולד ב-1932. שירת בצה"ל כקצין חי"ר ושריון, היה עורך "מערכות", מנהל תיכון מקיף א' בבאר-שבע, ובשנים 1979–1992 מנהל בית הספר תיכון רוטברג רמת השרון.

חיבר את הספר "לשלטון בחרתנו - בן-גוריון וז'בוטינסקי 1930-1935". ספר זה זכה בפרס ז'בוטינסקי לספרות ולמחקר בשנת 2005, שנת היובל להיווסדו של המסדר ע"ש זאב ז'בוטינסקי, מעניק הפרס. ספרו השני הוא "חרב לדוד - המחתרות בין הבלגה לתגמול (1941-1920)", שיצא לאור ב-2008.

שריד הירבה לפרסם את מחקריו בעיקר ברבעון "האומה", הבמה למחשבה לאומית של מסדר ז'בוטינסקי. רובם עוסק בפעילות הציונית של זאב ז'בוטינסקי ובוויכוחים הרעיוניים שהיו לו עם מתנגדיו בתנועת העבודה. שריד חשף במאמריו ובספריו פרוטוקולים ומסמכים רבים, מן הארכיונים של תנועת העבודה ומכון ז'בוטינסקי.

## חיים אישיים
בתו יעל שחר שריד (ילידת 1968), ציירת משוררת ועיתונאית.

מנחם שריד הלך לעולמו ב-9 באוקטובר 2012, כחודש לאחר שחגג את יום הולדתו ה-80. נטמן בבית העלמין מורשה ברמת השרון, שם ספד לו עורך "האומה" יוסי אחימאיר.

בדברי הספד כתבה עליו הגברת גילי מליק, שעבדה תחת ניהולו בבית הספר התיכון ע"ש רוטברג ברמת השרון ומאוחר יותר הייתה בעצמה מנהלת בית הספר: "מר שריד כשמו כן הוא – מעולם לא פניתי אליו בשמו הפרטי. בשביל כולנו הוא היה 'מר שריד' - איש חינוך שהאמין בסטנדרטים גבוהים, שהפעיל מהלך שלם של אינטגרציה חינוכית מתוך אמונה ש'כור ההיתוך' החברתי צריך לפעול בכל כיתת לימוד. הוא העניק לספורט מקום חשוב בחינוך, ויצר תוכניות משלבות בין לימודים לספורט."

## קישורים חיצוניים

* אודות הספר "לשלטון בחרתנו", באתר האוניברסיטה הפתוחה

## הערות שוליים

קטגוריה:סופרים ישראלים
קטגוריה:מחברי ספרי עיון ישראלים
קטגוריה:זוכי פרס ז'בוטינסקי
קטגוריה:רמת השרון: אישים
קטגוריה:אישים הקבורים בבית הקברות מורשה
קטגוריה:ישראלים שנולדו ב-1932
קטגוריה:ישראלים שנפטרו ב-2012
נבחרת ליבריה בכדורגל

**נבחרת ליבריה בכדורגל**, הידועה בכינוייה "הכוכב היחיד", היא נבחרת הכדורגל הלאומית של ליבריה. 

אף על פי שהנבחרת הוציאה מתוכה את כדורגלן השנה בעולם של שנת 1995, ג'ורג' ואה (הראשון, ועד כה גם היחיד, שזכה בפרס מבין כדורגלני יבשת אפריקה) הנבחרת נכשלה לנצל את הכישרון הגלום בשחקן זה על מנת להגיע להשגים עם הנבחרת הלאומית. הנבחרת מעולם לא הגיעה למעמד של גביע העולם בכדורגל ובגביע אפריקה לאומות לא הצליחה לעבור את הסיבוב הראשון.

וואה נחשב ל"קדוש" של נבחרת ליבריה לאחר שלא רק ששיחק בנבחרת הלאומית ואף אימן אותה בתקופה מסוימת, הוא אף תרם מכיסו לקופת הנבחרת על מנת לנסות לרומם אותה.

## כל [[גביע העולם בכדורגל|גביעי העולם]]
* 1930 עד 1962 - לא נכנסה
* 1966 - פרשה
* 1970 עד 1978 - לא נכנסה
* 1982 עד 1990 - לא העפילה
* 1994 - פרשה תוך כדי המוקדמות
* 1998 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה

## שחקנים מפורסמים
*ג'ורג' ואה
*ג'יימס דבה
*כריס גבאנדי
*זיזי רוברטס
*כריסטופר וורה
*דולי ג'ונסון
*גיזי דורבור

## תלבושות לאורך השנים
#### ספקי ערכות

## קישורים חיצוניים

* 
* האתר הרשמי של הנבחרת

## הערות שוליים

קטגוריה:ליבריה: כדורגל
ליבריה
ז'אק פרוור

**ז'אק פרוור** (בצרפתית: **Jacques Prévert**; 4 בפברואר 1900 – 11 באפריל 1977) היה משורר, תסריטאי ומחזאי צרפתי.

## ביוגרפיה
ז'אק פרוור נולד בפריז לאב שהיה מבקר מחזות. הוא רכש מאמו את אהבת הקריאה והלך עם אביו לתיאטרון לעיתים קרובות. אחרי שסיים את לימודיו בבית ספר יסודי עבד בחנות גדולה בפריז. ב-1918 גויס לחיל הים הצרפתי ואחרי המלחמה נשלח לשרת בטורקיה. הוא לא אהב להישמע לפקודות ולעיתים קרובות ישב בבית כלא. ב-1922, אחרי שירותו הצבאי שב לפריז והשתתף באופן פעיל כחבר בקבוצת משוררים סוריאליסטים בהנהגת המשורר אנדרה ברטון. ב-1928 עזב את קבוצת ברטון, ב-1932 ייסד את קבוצת אוקטובר, וב-1933 נסע אתה למוסקבה. באותה שנה פגש בפריז בז'וזף קוסמה, מוזיקאי הונגרי שהתגורר בעיר, ומאז עובדו חלק משיריו של ז'אק פרוור למוזיקה (הנודע שבהם: "עלי שלכת", שבמקור נכתב לבלט, והפך לאחד משירי האהבה הגדולים והמופלאים של כל הזמנים, בביצועו החד-פעמי של איב מונטאן.).

ב-1935 כתב את הדיאלוג לסרט "חטאו של מר לאנג" בבימויו של ז'אן רנואר. הוא כתב מחזות וכן תסריטים עבור הסרטים הצרפתיים הגדולים של שנות הארבעים. סרטו המפורסם הוא "ילדי גן העדן" שכתב עבור הבמאי מרסל קרנה ב-1945, ואשר עמו שיתף פעולה בסרטים נוספים. ככלל, פרוור היה מעמודי התווך של הקולנוע הצרפתי בשנות השלושים והארבעים, והשפעתו מכרעת בתקופה ובזרם המכונים "הריאליזם הפואטי".

שיריו של ז'אק פרוור התפרסמו בקבצים: "אמרות" (1946), "סיפורים" (1946), "הצגה" (1951), "הגשם ומזג האוויר היפה" (1955). שיריו מתארים את חיי פריז ואת החיים בצרפת בתקופה שאחרי מלחמת העולם השנייה. הם משמשים כחומר לימוד ברבים מבתי הספר בצרפת, ומופיעים בספרי לימוד של השפה הצרפתית ברחבי העולם. ב-1971 קנה בית בכפר אומונוויל-לה-פטיט שבחבל נורמנדי תחתית.

ז'אק פרוור נפטר באומונוויל-לה-פטיט ב-1977 אחרי שלקה בסרטן הריאות.

## תרגום שיריו לעברית
שמאל|ממוזער|132px|שער 'שירים אחרים'
בעברית יצאו לאור תרגומים אחדים לשירים משל פרוור:
* **משירי ז'ק פרוור**, בתרגומו של אהרן אמיר, הוצאת עקד. 
* **שירים אחרים**, בתרגומו של גדעון פרידלנדר, הוצאת עקד, 1969. 
* **מילים**, בתרגומו של אברהם חכים, הוצאת גמיר, 1984. 
* **איך מציירים תמונה של ציפור**, כנרת זמורה-ביתן, 2010. 

ב-1970 הועלה בישראל ערב משירי ז'אק פרוור בעברית בשם "יאוש יושב על ספסל", ובעקבותיו תקליט באותו שם. תרגמה את השירים עדה בן-נחום והלחין דובי זלצר, השתתפו במופע צילה דגן, דני מסנג ויאיר קלינגר.

ב-2010 הועלה בישראל מופע תיאטרון בשם "דיוקן של ציפור" משירי ז'אק פרוור בתרגום עברי חדש של חני עמית-כוכבי. בימוי דורי אנגל, השחקנים – גיל אלון, נדב נייטס ונתלי פינשטיין.

## הנצחה
*בשנת 2015 472 בתי ספר בצרפת נקראו על שמו (במקום השני אחרי ז'ול פרי)
במפקד אחר בעיתון "לה פריזיין" בשנת 2017 נמצאו 440 בתי ספר שנקראו על שמו - במקום השלישי אחרי "יוסף הקדוש - סן ז'וזף" (915) וז'ול פרי (603).

n recensement effectué par le journal Le Parisien en 2017 le donnait en troisième position, avec 440 établissements, derrière Saint Joseph (915) et Jules Ferry (603)59 mais devant Jean Jaurès (393), Sainte Marie (390), Jean Moulin (389), Saint-Exupéry (389) et Jeanne d'Arc (384).

## קישורים חיצוניים

* 

* 
* משירי ז'אק פרוור בצרפתית ובאנגלית
* 
* 
* 

## הערות שוליים

קטגוריה:משוררים צרפתים
קטגוריה:משוררים ששיריהם הולחנו
קטגוריה:צרפתים שנולדו ב-1900
קטגוריה:צרפתים שנפטרו מסרטן הריאה
קטגוריה:צרפתים שנפטרו ב-1977
פריפיאט (נהר)

**פְּרִיפְּיַאט** (בבלארוסית: **Прыпяць**; באוקראינית: **Прип'ять**) הוא נהר במזרח אירופה. אורכו כ-775 ק"מ ואגן הניקוז 114,300 קילומטר רבוע. הנהר זורם דרך אוקראינה, בלארוס ושוב אוקראינה ואז נשפך לנהר דנייפר. הנהר שופע דגה ולכן חשוב כלכלית. הוא אף משמש כעורק תחבורה לספינות.

לאורך הנהר נמצא האזור הגאוגרפי המכונה ביצות פינסק או ביצות פריפיאט.

## היסטוריה
בסוף שנת 1941 רוכזו יהודי מאזיר בגטו מוקף גדר תיל שהוקם בה, אליו הובאו גם יהודי כפרי הסביבה. ב-7 בינואר 1942 נרצחו כל יושבי הגטו, בין 1,150 ל-1,500 איש, ליד הכפר הסמוך בוברי, חלקם בירי וחלקם בהטבעה בנהר פריפיאט.

הנהר עובר ליד מוקד התאונה בכור הגרעיני צ'רנוביל. במורד הזרם, אחרי הכור, מי הנהר עדיין נגועים בקרינה גרעינית. הריכוז של צסיום-137, איזוטופ רדיואקטיבי של היסוד צסיום עדיין גבוה במי הנהר. העיר שנמצאת בסמוך לנהר, פריפיאט, הייתה אחת הערים שבהן התגוררו עובדי הכור הגרעיני בו קרתה התאונה, וכל אוכלוסייתה, כ-50,000 איש, פונתה אחרי האסון.

## מקור השם
משמעות המילה "פרי" באוקראינית – "קרוב" או "סמוך". בניב המקומי המושג מפורש כ"ליד שפך הנהר". משמעות המילה "פִיאַט'" ברוסית היא המספר חמש. המספר נלקח מהעובדה שהנהר מתמזג לאורכו עם חמישה נהרות אחרים.

משמעות אפשרית נוספת היא המילה "פְרִיפֱץ'". בניב מקומי היא מפורשת כ"גדת נהר חולית".

## קישורים חיצוניים

* 

## הערות שוליים

קטגוריה:קצרמר גאוגרפיה של אוקראינה
קטגוריה:אוקראינה: נהרות ונחלים
קטגוריה:בלארוס: נהרות ונחלים
קטגוריה:אתרי רמסר
קטגוריה:גבול אוקראינה–בלארוס
יוטלנד

**יוטלנד** או **יילן** (בדנית: **Jylland**; בגרמנית: **Jütland**; בפריזית: **Jutlân**) הוא חצי אי באירופה, הכולל את החלק היבשתי של דנמרק והחלק הצפוני ביותר בגרמניה. יוטלנד מפריד בין הים הצפוני לים הבלטי.

דנמרק שולטת בשני השלישים הצפוניים של חצי האי. השטח הדני הוא 29,775 קמ"ר ואוכלוסייתו מונה 2,491,852 תושבים (נכון ל-2004). אין שם נפרד לחלק הדני של יוטלנד, כך שמתארים אותו באותו השם. חלקו הצפוני ביותר של חצי האי הפך לאי בעקבות שיטפון ב-1825, כעת מפריד הלימפיורד את האי משאר השטח, שמו של האי הוא ונדסיסל ("האי היוטלנדי הצפוני") והוא עדיין נחשב לחלק מיוטלנד.

השליש הדרומי הוא חלק ממדינת שלזוויג-הולשטיין בגרמניה, בה שלטו הדנים בחלק מההיסטוריה.

נהר האלבה יוצר את הגבול הטבעי הדרומי של יוטלנד עם העיר המבורג לחופו. למעשה, מאז השלמתה של תעלת קיל הפך חצי האי לאי המוקף ים מכל צדדיו.

## היסטוריה

אתר בורום אסהוי בו נמצאו ממצאים שונים מתוארך למאה ה-14 לפני הספירה.

אנגלים, סקסונים, יוטים וונדלים עברו מאירופה היבשתית לבריטניה הגדולה החל מ-450 לפנה"ס. האנגלים נתנו לממלכתם החדשה את השם אנגליה. הם יצאו מאירופה בגלל תנועת הונים מאסיה לתוך אירופה או בגלל הגעת דנים לאזור, מה שכנראה היה גורם מכריע מכיוון שהיו מלחמות רבות ועקובות מדם בין היוטים לדנים. הדנים המודרניים מחשיבים עצמם לצאצאיהם של מלכים שחיו באזור אופסלה, שוודיה בזמן שלפני ההיסטוריה המתועדת בסקנדינביה. אך במשך הזמן, היריבות בין השבטים הצטמצמה הודות לנישואים מעורבים בין יוטים ודנים.

הדנים עשו צעדים משמעותיים כדי להגן על עצמם מהמלכים הפרנקים הנוצרים, בעיקר עם בניית הדנווירגה, חומה שהשתרעה בין הים הצפוני והים הבלטי.

קרל הגדול גירש את הסקסונים הפגאנים ממזרח יוטלנד בים הבלטי והביא את האובוטריטים לאזור במקומם. האובוטריטים היו קבוצה של סלאבים ונדים שנשבעו אמונים לקרל הגדול ורובם המירו את דתם לנצרות.

השפה האופיינית ליוטלנד היא ניב היוטלנדית, שלפעמים נחשבת לרחוקה מהדנית אף יותר מהשפה השוודית.

לתנועה מהירה בין הים הבלטי והים הצפוני, נחפרו תעלות לרוחב חצי האי. הבולטות שבהן הן ה"איידרקנל" (Eiderkanal) שנחפרה בשלהי המאה ה-18 ותעלת קיל שנחפרה ב-1895 ועדיין נעשה בה שימוש.

בזמן מלחמת העולם הראשונה, היה קרב יוטלנד אחד הקרבות הימיים הגדולים בהיסטוריה. הקרב היה בין הצי המלכותי הבריטי לצי הקיסרי הגרמני. בקרב השתתפו כ-150 אוניות מלחמה בריטיות, בנות יותר ממיליון טון בסך-הכל, ובהן כ-65,000 איש, וכ-100 אוניות מלחמה גרמניות, בנות 900,000 טון, שהופעלו על ידי 45,000 איש.

## ערים ביוטלנד
הערים הגדולות ביותר ביוטלנד הן:
#אורהוס, דנמרק
#קיל, גרמניה
#ליבק, גרמניה
#אולבורג, דנמרק
#פלנסבורג, גרמניה
#אסביירג, דנמרק
#ראנדרס, דנמרק
#קולדינג, דנמרק
#ויילה, דנמרק
#הורסנס, דנמרק

## ראו גם
* פריזיה
* תעלת קיל
* יוטלנדית
* יוטים
* פריזית
* קרב יוטלנד

## קישורים חיצוניים

* יילן (יוטלנד) באתר למטייל
* 

*
קטגוריה:דנמרק: גאוגרפיה
קטגוריה:אירופה: חצאי איים
קטגוריה:גרמניה: גאוגרפיה
דגל אנגווילה

**דגל [[אנגווילה]]** מבוסס על נס כחול בריטי כאשר ברביע העליון הסמוך לניצב הדגל (הקנטון) מופיע היוניון ג'ק, ובמרכז הדגל מופיע סמל אנגווילה.

סמל אנגווילה כולל שלושה דולפינים, המייצגים חברות, חכמה וכח, השדה הלבן המייצג את השאיפה לשלום והפס הכחול מסמל נעורים ותקווה. עיצוב הסמל לקוח מדגל הדולפינים, שהיה דגלה הקודם של אנגווילה בשנים 1967-1969.

דגל זה הוא הדגל השלישי של אנגווילה (כאשר לא לוקחים בחשבון את היותה חלק מסנט כריסטופר ונביס). הדגל הראשון היה דגל כחול ואדום, במרכזו שם האי בצבע צהוב, ועל הדגל שתי בתולות ים. דגל זה היה מאוד לא פופולרי, והוחלף במהלך התקופה הקצרה בה היה האי עצמאי בדגל הדולפינים, אשר עדיין מונף ברחבי האי.

## ראו גם
* גלריית דגלי הממלכה המאוחדת
* נס כחול

## קישורים חיצוניים

* 

*Collins Gem **Flags** (1994). *Haper Collins Publishers* pp 25. 


## הערות שוליים

קטגוריה:אנגווילה
אנגווילה
אנגווילה
אנגווילה
אנגווילה
אנגווילה
דגל צלב נורדי

ממוזער|433x433 פיקסלים
**דגל צלב נורדי**, **צלב נורדי**, או **צלב סקנדינבי** הוא תבנית לדגל, בדרך כלל של אחת המדינות הסקנדינביות משם הגיע. כל המדינות הנורדיות אימצו דגל בתבנית זו. הצלב מסמל את הנצרות וקצהו המרוחק מהצד המונף ארוך יותר. הדגל הראשון עם העיצוב היה דגל דנמרק, אחריו אימצו אותו שוודיה, נורווגיה, פינלנד, איסלנד וחלק ממחוזותיהם אימצו אותו כהשראה לדגלם. דגל נורווגיה היה דגל הצלב הנורדי הראשון עם שלושה צבעים. אף על פי שהדגלים חולקים את אותה הצורה, לכל אחד מהם היסטוריה וסמליות שונה.

## דגלים לאומיים של המדינות הנורדיות

Image:Flag of Iceland.svg|דגל איסלנד
Image:Flag of Denmark.svg|דגל דנמרק
Image:Flag of Norway.svg|דגל נורווגיה
Image:Flag of Finland.svg|דגל פינלנד
Image:Flag of Sweden.svg|דגל שוודיה


## דגלי צלב נורדי של מחוזות אוטונומיים במדינות הנורדיות

Image:Flag of the Faroe Islands.svg|דגל איי פארו 
Image:Flag_of_Åland.svg|דגל אולנד 


## דגלי צלב נורדי נוספים במדינות הנורדיות

Flag of Denmark Bornholm.svg|דגל בורנהולם (לא רשמי)
Flag of the Finland Swedes.svg|דגל השוודים של פינלנד 
Skånska flaggan.svg|דגל סקונה 
Flag of Gotland.svg|דגל גוטלנד (לא רשמי)
Flag of Oland.svg|דגל אלנד (לא רשמי)


## דגלי צלב נורדי ממדינות לא נורדיות

Image:Flag of Shetland.svg|דגל איי שטלנד, הממלכה המאוחדת
2007 Flag of Orkney.svg|דגל איי אורקני, הממלכה המאוחדת
Image:Flag of Tbilisi.svg|דגל טביליסי, גאורגיה
Image:São Paulo City flag.svg|דגל סאו פאולו, ברזיל
Image:Flag of Calais.svg|דגל קאלה, צרפת


## דגלים היסטוריים

תמונה:Proposed German National Flag 1919.svg|23px הצעה לדגל גרמניה - 1919
תמונה:German Resistance Flag Proposal 1944.svg|23px הצעה לדגל גרמניה - 1944
תמונה:Proposed German National Flag 1948.svg|23px הצעה לדגל גרמניה - 1948
תמונה:Flag of Saar.svg|23px דגל שטח החסות הצרפתי בחבל הסאר 1947 - 1956 |טקסט=דגל שטח החסות הצרפתי בחבל הסאר 1947 - 1956
תמונה:War ensign of Germany (1938–1945).svg|23px  הדגל הצבאי של גרמניה הנאצית - 1935 - 1945


## קישורים חיצוניים

*
צלב נורדי
נורדי
צלב נורדי
דגל מונטסראט

**דגל [[מונטסראט]]** אומץ על ידי האי ב-10 באפריל 1909. הדגל הוא נס כחול עם יוניון ג'ק בקנטון הדגל (הרביע העליון הקרוב לניצב), וסמל מונטסראט במרכז הדגל.

הסמל מציג את ארין - ההאנשה של אירלנד וכן נבל מוזהב - סמל אירלנד, על מנת להזכיר את מוצאם האירי של תושבי האי.

דגל מושל מונטסראט הוא דגל שונה - יוניון ג'ק שבמרכזו סמל האי.

## ראו גם
* גלריית דגלי הממלכה המאוחדת
* נס כחול

## קישורים חיצוניים

* 

קטגוריה:מונטסראט
מונטסראט
מונטסראט
מונטסראט
מונטסראט
גביע אפריקה לאומות 1965

**[[גביע אפריקה לאומות]] [[1965]]** היא אליפות אפריקה לאומות החמישית שנערכה בתוניסיה מ-12 בנובמבר עד ה-21 בנובמבר 1965. 
הזוכה באליפות הייתה האלופה המכהנת נבחרת גאנה שניצחה בגמר 3–2 את המארחת נבחרת תוניסיה בתוספת הזמן.

## הנבחרות המשתתפות

## אצטדיונים





## שלב הבתים
### בית א'

### בית ב'

## מקום שלישי

## הגמר

## טבלת מלכי השערים

**3 שערים**
*  אוסי קופי
*  בן אצ'ימפונג
* 20px מאנגלה

**2 שערים**
* 20px קאללה
*  ג'ונס
*  אודוי
* 20px לואיס קמארה 
* 20px מטאר ניאנג
* 20px טהאר חאיבי

## קישורים חיצוניים

1965
קטגוריה:תחרויות כדורגל ב-1965
קטגוריה:תוניסיה: כדורגל
קטגוריה:תחרויות ספורט בתוניסיה
דפורסט קלי

[ממוזער|250px|דפורסט קלי בתפקיד [ליאונרד מק'קוי ב"מסע בין כוכבים"]]
**ג'קסון דפורסט קלי** (אנגלית: **Jackson DeForest Kelley**; 20 בינואר 1920 - 11 ביוני 1999) היה שחקן קולנוע אמריקאי. פרסומו הגדול ביותר הגיע מתפקידו כדוקטור ליאונרד "עצמות" מק'קוי, בסדרת הטלוויזיה "מסע בין כוכבים".

## ביוגרפיה
נולד באטלנטה, ג'ורג'יה. כילד השתתף כזמר במקהלת הכנסייה. הוא קיבל גם תפקידי סולו, ומאוחר יותר הופיע גם בתחנת רדיו מקומית באטלנטה. כתוצאה מהופעות אלה זכה בחוזה הופעות עם לו פורבס ותזמורתו בתיאטרון פארמאונט בעיר.

בגיל 17 קלי הגיע ללונג ביץ' בקליפורניה, במטרה לבלות עם דודו במשך שבועיים. המקום מצא חן בעיניו, והוא נשאר שם שנה. לאחר מכן חזר לג'ורג'יה, אך החליט לשוב לקליפורניה באופן קבוע. הוא מצא עבודה בניקיון, אותה החליף מאוחר יותר בעבודה כמפעיל מעלית במלון. בלונג ביץ' הופיע עם קבוצת התיאטרון של לונג ביץ' בערב, כאשר בבוקר הוא ממשיך לעבוד לפרנסתו.

ב־1942 פגש את אשתו, קרולין, ששיחקה באחת ההצגות בהן השתתף במסגרת קבוצת התיאטרון. עקב המלחמה, גויס קלי לחיל האוויר והוצב בניו מקסיקו. לאחר מכן הועבר לקולבר סיטי, שם שיחק בסרט הדרכה של הצי האמריקאי. ב־7 בספטמבר 1945 התחתן עם קרולין אצל כומר שהשיא בחינם אנשי צבא. את טבעות הנישואין האינדיאניות קנו תמורת 25 סנטים.

"צייד כישרונות" של אולפני פארמאונט גילה אותו משחק בסרט ההדרכה, והציע לו עבודה כשחקן. הוא ביצע מספר רב של תפקידים לפני שהגיע לשחק ב"מסע בין כוכבים", בסדרות טלוויזיה וסרטי קולנוע. סרטו הראשון היה "פחד בלילה", בו שיחק בתפקיד ראשי. הסרט הצליח מאוד וביסס את מעמדו של דפורסט קלי כשחקן מוביל. ב-1957 שיחק ב"עץ החיים" וב-1959 שיחק במערבון "עיר היצרים", שניהם בבימויו של אדוארד דמיטריק.

בסדרה "מסע בין כוכבים" שיחק בין 1966 ל־1969, וכן בסרטים המבוססים על הסדרה. בנוסף הופיע כשחקן אורח בפרק הראשון של מסע בין כוכבים: הדור הבא בשנת 1987.

### מותו
דפורסט קלי נפטר מסרטן הקיבה בבית החולים של קרן הקולנוע והטלוויזיה בוודלנד הילז, לאחר אשפוז של שלושה חודשים. הוא הראשון מבין חברי הצוות העיקריים של הסדרה המקורית שהלך לעולמו. לפניו נפטר השחקן מארק לנארד, שגילם את סארק, אביו של הוולקן ספוק. ב-2005 נפטר השחקן ג'יימס דוהאן, שגילם את המהנדס מונטגומרי "סקוטי" סקוט.

## קישורים חיצוניים

* אני רופא - דפורסט קלי 1920-1999, סקירה אודותיו באתר סטארבייס972
* אתר מעריצים
* 

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1920
קטגוריה:אמריקאים שנפטרו ב-1999
שועל ארגנטינאי לבן

**שועל ארגנטינאי לבן** (שם מדעי:*Lycalopex vetulus*, בעבר - *Pseudalopex vetulus*) הוא מין בסוג שועל דרום-אמריקני האנדמי לברזיל. דמוי-שועל זה חי בעיקר במערכת האקולוגית הברזילאית בסראדו.

## מאפיינים
השועל הארגנטינאי הלבן הוא בעל גוף רזה, קצר יחסית, חרטום מחודד וקצר ואוזניים גדולות. לשועל זה שיניים קטנות, פרווה קצרה ופסים כהים על גבו. אורך זנבו של השועל הארגנטינאי האפור 28-32 ס"מ, צבע קצה זנבו שחור ועל חלקו העליון של הזנב עובר פס כהה. אוזנייו והחלקים החיצוניים של רגליו בצבע אדמדם או חום-צהוב. חלקו העליון של גופם אפור ואילו צבע חלקו התחתון לבנבן או בעל גוון חום צהבהב. משקלו בין 2.7 ל-4 ק"ג. אורך הראש והגוף 58-64 ס"מ.

השועל הארגנטינאי הלבן פעיל במהלך היום. הוא אוכל כל אך ניזון בעיקר מטרמיטים, חיפושיות זבל, חסרי חוליות קטנים וחרקים אחרים.

תקופת הרבייה היא בתחילת הסתיו. ההיריון אורך כחודשיים ובסופו נולדים לרוב בין 2 ל-4 גורים.

## קישורים חיצוניים

* שועל ארגנטינאי לבן באתר IUCN 
* Hoary Fox באתר canids.org 
* Lioncrusher's Domain - Hoary Zorro

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1842
קטגוריה:טקסונים שתוארו בידי פטר וילהלם לונד
קטגוריה:שועל דרום-אמריקני
קטגוריה:ברזיל: מינים אנדמיים
קטגוריה:ברזיל: יונקים
קטגוריה:בעלי חיים בסראדו
מאמץ לחיצה

שמאל|ממוזער|210px|דיאגרמת מאמץ - מעוות אופיינית לפלדה רכה
שמאל|ממוזער|210px|דיאגרמת מאמץ - מעוות אופיינית לחומר פריך

מאמץ **לחיצה** נוצר כתוצאה מפעולה של זוג כוחות הפועלים לאורך ציר אחד כשהם מכוונים זה כלפי זה. הלחיצה היא תופעה הדומה למתיחה, אך פועלת בכיוון הפוך. 

## מאמץ לחיצה
בדומה למאמץ המתיחה, **מאמץ הלחיצה** מוגדר ככוח הלחיצה כשהוא מחולק בשטח החתך של החלק המועמס בכוח הלחיצה. חלקים הנדסיים העומדים ללחיצה הם מוטות, עמודים וכדומה. החוזק ללחיצה נקבע לפי המאמץ המרבי שהחלק הנתון למתיחה יכול לשאת לפני שהוא נכשל. מוט או עמוד גבוה נכשל בתופעה שונה מתופעת הלחיצה והיא נקראת קריסה. הקריסה מאופיינת על ידי הגבהות של המוט או של העמוד והיא מסומנת לרוב באות היוונית למדא: \ \lambda.

## דיאגרמת מאמץ-מעוות

בחומר אלסטי-פלסטי:
:1. מאמץ מרבי
:2. מאמץ נזילה או מאמץ הכניעה
:3. מאמץ הרס
:4. התחזקות החלק עם הגדלת המעוות
:5. היווצרות צוואר בדגם
תחום האלסטיות הוא התחום בו התיאור של עקומת מאמץ - מעוות בצורת קו ישר והוא בקרוב מהראשית עד אזור מאמץ הכניעה. בחומרים שאזור הכניעה איננו ברור כמו בפלדה ואיננו מוצג בצורת נזילה, מגדירים בדרך כלל את נקודת הכניעה כנקודה בה המעוות היחסי שווה למעוות בשיעור 0.2%.

בחומר פריך:
:1. מאמץ מרבי
:2. מאמץ הרס

## תיאור מתמטי
מאמץ הלחיצה:
:\ \sigma = - \frac{F}{A}
*F - כוח הלחיצה
* \ \ A  - שטח החתך
* \ \sigma - מאמץ הלחיצה
לפעמים מציגים את כח הלחיצה ואת מאמץ הלחיצה בסימן שלילי המבדיל בין מאמץ המתיחה החיובי לבין מאמץ הלחיצה השלילי.

חוק הוק מציג הקשר בין מאמץ למעוות יחסי:
:\sigma = E \varepsilon

*\ E - מודול האלסטיות
*\varepsilon - מעוות יחסי

במוט המועמס למתיחה, המעוות הוא ההתארכות היחסית:
:{\varepsilon}= - \frac{\Delta L}{L}

*L - אורך החלק
*\ \Delta L - השינוי באורך

## מאמץ מעוות
בחומרים משיכים כמו רוב המתכות ההתנהגות במתיחה דומה להתנהגות בלחיצה ומבצעים בהם לרוב מבחני מתיחה. בחומרים פריכים כמו יצקת ברזל, אבן או בטון, ההתנהגות במתיחה שונה מההתנהגות בלחיצה ויש עניין להפריד ולבצע מבחן לחיצה. בחומר פלסטי - אלסטי משיך הדגם איננו נהרס בלחיצה אלא הופך לדיסקה.

כאשר משלבים חישובים של מתיחה עם חישובים של לחיצה צריך להקפיד על סימן חיובי למתיחה וסימן שלילי ללחיצה. בחומרים אלסטיים מתקיים הקשר בין מאמץ לבין מעוות בדומה לקשר במתיחה כאשר מקדם פואסון הוא היחס בין מעוות אורכי לבין מעוות רוחבי.

:  \epsilon_{x} = \frac{\sigma_{x}}{E} - \nu \frac{\sigma_{y}}{E} - \nu \frac{\sigma_{z}}{E} = \frac{1}{E} [\sigma_{x} - \nu (\sigma_{y} + \sigma_{z})] 

:  \epsilon_{y} = \frac{\sigma_{y}}{E} - \nu \frac{\sigma_{x}}{E} - \nu \frac{\sigma_{z}}{E} = \frac{1}{E} [\sigma_{y} - \nu (\sigma_{x} + \sigma_{z})] 

:  \epsilon_{z} = \frac{\sigma_{z}}{E} - \nu \frac{\sigma_{x}}{E} - \nu \frac{\sigma_{y}}{E} = \frac{1}{E} [\sigma_{z} - \nu (\sigma_{x} + \sigma_{y})] 

* \ \nu  - מקדם פואסון

## לקריאה נוספת

*Timoshenko S., **Strength of Materials**, 3rd edition, Krieger Publishing Company, 1976. 
*Shames I.H., Cozzarelli F.A., **Elastic and inelastic stress analysis**, Prentice-Hall, 1991, 

*י. אלפרוביץ', **תורת החוזק והאלסטיות**, אגודה ישראלית לקידום החינוך ההנדסי, 1965

קטגוריה:סטטיקה
קטגוריה:הנדסה אזרחית
קטגוריה:הנדסת מכונות
כביסה שחורה

[שמאל|ממוזער|248x248px|הפגנה של כביסה שחורה ב[מצעד הגאווה, 2002]]
**כביסה שחורה** היה ארגון אנרכיסטי-קווירי ישראלי, שהגדיר עצמו "לסביות, הומואים, טרנסג'נדרים ואחרות, נגד הכיבוש ולמען צדק חברתי". הארגון קם בשנת 2001 והיה פעיל עד אמצע העשור הראשון לשנות ה-2000. במצעד הגאווה בתל אביב בשנת 2001, צעדה קבוצה תחת הכותרת "אין גאווה בכיבוש". הקבוצה הייתה הבסיס להקמת "כביסה שחורה". עד המצעד של 2001, צעדה קבוצה רדיקלית כחלק מהמצעד המרחבי, החל מ-2002 כביסה שחורה ארגנה מצעד אלטרנטיבי.

הארגון ייצג להט"ב וקווירים שהתנגדו לשליטה הישראלית בשטחי יהודה, שומרון ועזה ("די לכיבוש" ו"אין גאווה בכיבוש" הן חלק מהסיסמאות שנישאו בכל הפגנה של הארגון) וראו קשר ישיר בין פעולות שהיוו, לטענתם, דיכוי העם הפלסטיני, לבין כאלו שהיוו דיכוי חברתי-מגדרי ודיכוי על רקע נטייה מינית. הארגון ייצג את כל גוני קהילת הלהט"ב, אך עיקר החברים והפעילים בו היו נשים לסביות.

## עמדות פוליטיות
עמדותיו הפוליטית של ארגון כביסה שחורה היו מובחנות מהפעילות הפוליטית של מרבית ארגוני קהילת הלהט"ב באותה התקופה. ארגוני הקהילה המרכזיים אז היו עסוקים במאבק לשוויון זכויות, אפליה על רקע נטייה מינית והומופוביה. מרביתם לא השתתפו במאבקים של קבוצות אחרות והשתדלו להציג את עצמם כא-פוליטיים. שני מאבקים בולטים של קהילת הלהט"ב בתחילת שנות האלפיים היו ביטול האפליה נגד חיילים הומוסקסואלים בצה"ל והורות חד מינית. המאבקים הללו סימלו את השאיפה להשתלב בחברה הישראלית-יהודית. בניגוד לעמדה רווחת בארגוני הקהילה, כביסה שחורה התנגדה להטרונורמטיביות וכן לשאיפה להידמות לרוב ההטרוסקסואלי, תוך הדגשת השונות של חברי הקבוצה. בנוסף, הארגון פרץ את ההתמקדות הלהט"בית רק באתגרים של הקהילה הלהט"בית וחיבר בין סוגים שונים של מאבקים חברתיים ופוליטיים.

## פעילות
אחת מפעולות "כביסה שחורה" העיקריות כללה צעידה קבועה במצעדי גאווה שנתיים, תוך לבישת בגדים שחורים, נשיאת שלטים בגנות השליטה הישראלית בשטחים, וחלוקת עלונים בעברית ובערבית בנושאי דיכוי ומיליטריזם. פעולות אחרות של הארגון נגעו לסוגיות חברתיות אחרות בהן, מחאות נגד תחרות מלכת היופי, תהלוכות ביום האדמה ומחאה בתוך אירוע שאורגן למתגייסים הומו-לסביים. בנוסף, הפעולות של ארגון "כביסה שחורה" כללו הפגנות, צעדות ומחאות פומביות, בישראל, בשטחים ובחו"ל. הארגון התבסס בעיקר על מימון עצמי של חבריו.

## קישורים חיצוניים
* 
* תיאור "כביסה שחורה" ופוסטרים, בטורו של אורי איילון "מ. א.ר. ב"

## הערות שוליים

קטגוריה:ישראל: ארגוני להט"ב
קטגוריה:הסכסוך הישראלי-פלסטיני: ארגוני שמאל ישראליים
קטגוריה:ארגוני שמאל רדיקלי בישראל
נחל קדם

**נַחַל קֶדֶם** הוא מהקטנים בנחלי מדבר יהודה, מבחינת אורכו, כ-7 ק"מ, ומבחינת שטח אגן ההיקוות שלו כ-12 קמ"ר. 
## גאוגרפיה
הנחל מתחיל את דרכו מצפון לרוג'ום א-נאקה, בעמק מדרום לראס א-שוקאף, ונשפך לים המלח כ-6 ק"מ מצפון לעין גדי. עד לבמת השוליים המזרחיים של מדבר יהודה הנחל רדוד והוא מתחתר בקירטון. עם הכניסה לבמת השוליים, הנחל מתחתר לעומק בערוץ גירני, ונוצרה לאורכו שורה של גבים קטנים, ולאחריהם המפל הגדול. גובהו של המפל כ-330 מטר, הוא הגבוה במפלי הארץ. המפל בנוי שתי מדרגות, וביניהן גומחה בקיר. בבסיס המפל מצוי גב גדול, אבל כיום הוא סתום בסחף. המפל יוצר פרסת מצוקים - מעין מפרץ במצוק ההעתקים, ברוחב של יותר מקילומטר. הנחל ממשיך לרדת בסדרה של מפלים נוספים (20, 8, 50 ו-30 מטר) אל חוף ים המלח. ערוצו התחתון של הנחל משופע במספר רב של מאובני אקסוגירה. 

בנחל מצויים שני פרטים בוטניים נדירים: אלה אטלנטית באפיק העליון של הנחל, גובהה כ-6 מטרים, והיקפה כמטר אחד. במדבר יהודה ישנם רק שני עצי אלה אטלנטית. מעל המפל הגדול צומח עץ תאנה, היחיד במדבר יהודה, מחוץ לנאות מדבר.

שמו הערבי של נחל קדם הוא 'ואדי א-שוקאף', ומשמעותו 'נחל המצוקים'.

## קישורים חיצוניים

קדם
קדם
אקסטרה הוט

**אקסטרה הוט (Xtra HOT)** היה ערוץ טלוויזיה ישראלי של חברת הטלוויזיה בכבלים HOT ששידר משנת 2005 עד ל-4 בינואר 2009, באפיק מספר 5 בממיר הדיגיטלי. לוח השידורים של הערוץ התמקד בעיקר בסדרות ותוכניות רכש אמריקאיות במגוון סוגים.

## תוכניות
### דרמה
* עמוק באדמה
* ג'ק ובובי
* אחים ואחיות
* ניפ טאק
* אחת שיודעת
* בנות גילמור
* מתים במשרה חלקית
* יריחו
* הסמויה

### תוכניות מציאות (ריאליטי)
* קני נגד ספני
* המתמחה

### קומדיה
* ג'ואי
* אבא אמריקאי (אנימציה)
* משפחה בהפרעה

### תוכניות אירוח
* התוכנית של דייוויד לטרמן
* התוכנית של אלן דג'נרס

### מתח
* CSI
* ורוניקה מארס
* אבודים
* 24

### נוספים
* גברים על העצים
* פריקים וגיקים

## סגירת הערוץ
הערוץ סיים את שידוריו ב-4 בינואר 2009 כחלק מהשינוי בערוצי הסדרות של הוט. חלק מהתוכניות ששודרו בו הועברו לערוץ HOT3 ולמספר ערוצים חדשים שנפתחו במקביל, כך ש"אבודים" שודרה ב-HOT3, "בנות גילמור" שודרה ב-HOT Family ו-"CSI" ו-"24" משודרות ב-HOT Zone.

קטגוריה:ערוצי טלוויזיה ישראליים שנסגרו
קטגוריה:HOT: ערוצים
להיות שם

**להיות שם** (באנגלית: **Being There**) הוא ספר, שכתב הסופר הפולני יז'י קושינסקי, ויצא לאור בשנת 1970. הספר תורגם לעברית על ידי אהרן בר ויצא בהוצאת מודן בשנת 1970.

## עלילה
הספר מגולל את סיפורו של שאנס גרדינר, אדם מוגבל שכלית, אשר מתגורר בביתו של אדם אמיד. תפקידו של שאנס הוא לטפל בגן הנוי של פטרונו. אין לשאנס כל קשר עם העולם החיצון מלבד צפייה בטלוויזיה. כאשר נפטר בעל הבית, לא נותרת לשאנס ברירה אלא לצאת לראשונה בחייו אל העולם הגדול. שאנס, לבוש בבגדיו היפים ביותר של פטרונו, יוצא מן הבית ונדרס על ידי מכונית מפוארת. כאן מתחיל סיפורו של אדם מוגבל שכלית, שאת כל ידיעותיו על העולם שאב מגינון ומן הטלוויזיה, ובכל זאת מטפס אט אט במעמדו החברתי, ובסופו של דבר הופך ליועץ לנשיא ארצות הברית.

ספר זה הוא למעשה ביקורת על החברה המודרנית בה צריך לדעת לדבר נכון, לדבר כפי שנהוג בטלוויזיה, כאשר למעשה אין צורך שיהיו דברים מאחורי המילים.

## הסרט
ב-1979 יצא סרט קולנוע, המבוסס על הספר, בבימויו של האל אשבי ובכיכובם של פיטר סלרס ושירלי מקליין. עבור הסרט עובד הספר לכדי סאטירה קומית.

בסרט, שאנס אינו מוצג כאדם עם לקות משכל, אלא כאנאלפבית עם לקות נוירולוגית חריפה ולא מוגדרת, שמזכירה מאפיינים אוטיסטים. שאנס חסר עוררות מינית, חסר תסכול, חסר הומור וכל הבנה לרמזים. לקותו גורמת לו לדבר תמיד בסגנון יבש, חף מגינונים וקר רוח. צירוף סגנון דיבור זה ללבושו המהודר גורם לו להיתפס כאדם משכיל ומכובד. בכל פעם, שהוא אינו מבין מה עליו לומר, הוא עובר לדבר על הנושא היחידי שלמד לעומק בכל חייו - עבודת הגינה. הציבור וכמוהו גם הנשיא, תופס את דבריו על אודות עבודת הגינה כמטפורות פוליטיות מעמיקות.

## מקורות השראה
הספר הפולני "הקריירה של ניקודם דיזמה" מאת טדיאוש דולנגה-מוסטוביץ' שימש השראה לספרו של יז'י קושינסקי "להיות שם", שיצא לאור באנגלית בשנת 1971. קושינסקי לא הזכיר את "הקריירה של ניקודם דיזמה" (שלא תורגם לאנגלית ולא היה מוכר לקוראים בארצות הברית). תחקיר שפרסם העיתון "וילג' ווייס" ב-1982 האשים את קושינסקי בגניבה ספרותית של עלילת הספר "להיות שם". קוראים ישראליים מוסיפים שהספר מועתק, כמעט מילה במילה. הוא העתיק פסקאות שלמות, כולל את הבדיחות.

## ראו גם
* הקריירה של ניקודם דיזמה

## קישורים חיצוניים
*
*  "להיות שם: "בישר על עליית טראמפ עוד ב-1979": פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת
* 

קטגוריה:ערכים שבהם תבנית בריטניקה אינה מתאימה
קטגוריה:ספרי סאטירה
קטגוריה:ספרים שעובדו לסרטים
קטגוריה:מוגבלות שכלית התפתחותית באמנות
קטגוריה:ספרי הוצאת מודן
בחזרה לתחתית

**"בחזרה לתחתית"** היא סדרת טלוויזיה-דוקומנטרית המשודרת בערוץ 8 של חברת הטלוויזיה בכבלים הוט.

במהלך פרקי הסדרה, אשר מבוססת על התוכנית הבריטית "Back to the Floor", נשלחים מנכ"לים של חברות ישראליות לעבוד במשך שבוע במשרות הנמוכות בחברותיהם, במטרה לקבל נקודת-מבט שונה לגבי אופן ניהול החברה, למצוא מקומות בהם ניתן לשפר את דרכי החברה ולהרגיש את מצוקות ותלונות העובדים בעצמם. בין המשתתפים בתוכנית היו: לוי קושניר מנכ"ל תדיראן-אמפא, ליאור רביב סמנכ"ל רשת ישרוטל, הראל ויזל בעלי רשת האופנה פוקס, סבינה בירן מנכ"לית ישראייר, אבי בן חור מנכ"ל דיוטי פרי ג'יימס ריצ'רדסון, שלומי גבאי מנכ"ל איקאה ישראל, קני ברוזן מנכ"ל רשת ננדוס, דני וירון אנג'ל יו"ר ומנכ"ל מאפיות אנג'ל. הסדרה זכתה להצלחה, ביקורות חיוביות ולמועמדות לפרס האקדמיה לטלוויזיה לשנת 2006.

## קישורים חיצוניים
* 
* 
## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2006
קטגוריה:HOT: תוכניות וסדרות
קטגוריה:ערוץ 8
קטגוריה:תוכניות טלוויזיה ישראליות מבוססות על פורמט בריטי
אמא מחליפה

**אמא מחליפה** היא תוכנית מציאות תיעודית ישראלית המבוססת על הפורמט הבריטי "Wife Swap"  של ערוץ 4 הבריטי. התוכנית שודרה בערוץ 2 במסגרת הזכיינית קשת והחל משנת 2017 בקשת 12.
שמאל|ממוזער|סמל התכנית בעונותיה הראשונות|200px
## פורמט
במהלך התוכנית, נפגשות משפחות ישראליות בעלות רקע שונה ואף מנוגד על ידי החלפת האם בין שתי המשפחות, בניסיון לבחון את ערכי המשפחה הישראלית. האמהות המתחלפות מתנהלות במשך שבוע שלם (בסדרה המקורית: שבועיים) בבית האם השנייה לפי כללי הבית והמשפחה, בעבודתה של האם, ביחד עם בעלה וילדיה, בניסיון לשמור על יציבות הבית והמשפחה. בסוף השבוע נפגשות שתי האמהות, אשר החליפו את משפחותיהן, במטרה לסכם את השיעורים שכל אחת למדה על דרך הניהול שלה, ולייעץ כל אחת לגבי דרך הניהול של השנייה.

במהלך הפרקים השונים נפגשו משפחות קפיטליסטיות עם משפחות אקולוגיות; משפחות המעניקות לילדיהן חופש מוחלט עם משפחות הדוגלות במשמעת כלפי ילדיהן; משפחות הפועלות לפי כללי ארגון עם משפחות הפועלות לפי אינטואיציות; משפחות עירוניות ומשפחות מקיבוצים וממושבים; וכן משפחות הנותנות איזון שונה לעקרון השוויוניות בבית. לאחר סיום הפרקים שודר פרק מיוחד בו עוקבת הפקת התוכנית אחר דרך ניהול הבית של המשפחות השונות חודשיים לאחר החוויה.
## היסטוריה
התוכנית הראשונה עלתה לשידור ב-9 בנובמבר 2005 וזכתה למדרוג (רייטינג) של 26.6%. העונה הראשונה שודרה בחסות המותג הנקל סוד, בעלות של חצי מיליון שקל.

באוקטובר 2006 עלתה לשידור עונה שנייה לסדרה, שאחד מפרקיה יצר מפגש בין משפחה יהודית-מסורתית מהמושב שרונה למשפחה ערבית-מוסלמית מהכפר עין נקובא. התוכנית הראשונה בעונה השנייה זכתה לרייטינג של 21.3%.

ב-31 באוגוסט 2009 עלתה לשידור העונה השלישית של הסדרה. הפרק הראשון יצר מפגש בין משפחה מקיבוץ לבין משפחה מניו ג'רזי, המורכבת מזוג הומואים יהודים דתיים המגדלים את ילדיהם המאומצים. העונה הסתיימה ב-1 בנובמבר 2009 לאחר שמונה פרקים. בעונה זו השתתף גם אלי לוזון. גם העונה השלישת זכתה לרייטינג גבוה של מעל 20% בממוצע.

ב-20 באוקטובר 2013 עלתה העונה הרביעית. בספטמבר 2014, הוגשו 150 תלונות נגד התוכנית לאחר שאחד המשתתפים כינה משתתפת אחרת "רוסייה מסריחה", לצד התנהגות ושיח אלימים ובוטים כלפי יוצאי חבר העמים. בעקבות התלונות פתחה הרשות השנייה לטלוויזיה ולרדיו בהליך הפרה של תנאי הזיכיון.

ב-10 בספטמבר 2017 שודר פרק ספיישל עם כוכבות האח הגדול עינב בובליל וטל גלבוע.

באוגוסט 2020 עלתה העונה החמישית של הסדרה.

## קישורים חיצוניים

**מידע:**
*אמא מחליפה, באתר mako
**ביקורות:**
* 
* 
* 
* 
* 
* 
* 
* 

## הערות שוליים

קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2005
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
קטגוריה:תוכניות טלוויזיה על הורות
כל בוקר

**כל בוקר** (מאוחר יותר שונה שמה ל"**על הבוקר**") הייתה תוכנית הבוקר של ערוץ 10 בשנים 2004 עד 2011. התוכנית הונחתה במהלך השנים על ידי לינוי בר-גפן, אברי גלעד, אפרת רייטן, קובי אוז חיים אתגר, נעמה איזנברוך ועוד.

## היסטוריה
עם תחילת שידוריה בשנת 2004, הנחו את התוכנית אברי גלעד ולינוי בר-גפן. התוכנית נחלה הצלחה וזכתה לביקורות משבחות בזכות רעננותה ופינות חדשות שהציגה. בשנת 2005 זכתה התוכנית בפרס האקדמיה לטלוויזיה בקטגוריית תוכנית האירוח. בפברואר 2006 עזב גלעד במפתיע את התוכנית, והחל להנחות את תוכנית הבוקר של זכיינית השידור של ערוץ 2, רשת, "העולם הבוקר" (יחד עם עינב גלילי). את גלעד החליף ב"כל בוקר" קובי מידן. מידן ובר-גפן הגישו יחדיו את התוכנית, כאשר ביום אחד בשבוע החליפה את בר-גפן תמר איש-שלום ובסוף השבוע הגישו את התוכנית דני רופ, נטע לוי, קובי אריאלי וענת גורן. בשנת 2006 זכתה התוכנית למועמדות נוספת לפרס האקדמיה לטלוויזיה.

### שינויים במבנה
בחודש מרץ 2007 עברה התוכנית מספר שינויים. התוכנית פוצלה לשניים, כאשר בין 06:30 ל-08:00 שודרה התוכנית "חדשות הבוקר" המוקדשת לאקטואליה (אותה הגישו בזוגות לסירוגין תמר איש-שלום, אריאל מרגלית, נסלי ברדה, ינון מגל, טלי מורנו, אילן גורן ואחרים), ובין 08:00 ל-10:00 שודרה התוכנית, שעסקה בחדשות רכות ובנושאים קלילים. את התוכנית הגישו אפרת רייטן וקובי אוז. בהמשך הגישו לצד רייטן גם דב גיל-הר ודודו ארז.
ב-4 בנובמבר 2007 אוחדו מחדש שתי התוכניות לתוכנית אחת ששודרה בין 06:40 ל-09:00. את התוכנית במתכונתה החדשה הגישו אפרת רייטן וחיים אתגר. החלק הראשון של התוכנית הוקדש לקריאת עיתונים ולאקטואליה, והחלק השני לאקטואליה רכה ונושאי פנאי.

ב-1 בספטמבר 2008 הצטרפו לצוות המגישים דן מנו, אורלי לוי וגד שמרון. עוד נמנו בין מגישי התוכנית אנשי חדשות 10: הדס סיני, אביב פרנקל ונעמה אייזנברוך. אריה עמית, ניצב בדימוס במשטרה, שימש במשך זמן ממושך כפרשן בתוכנית.

בינואר 2011 סיימה התוכנית את שידוריה. את "כל בוקר" החליפה תוכנית בוקר חדשה, "אורלי וגיא", בהגשתם של גיא מרוז ואורלי וילנאי.

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנת 2004
קטגוריה:ערוץ עשר: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
דגל איי טרקס וקייקוס

**דגל [[איי טרקס וקייקוס]]** דומה לדגלי מושבות כתר ושטחי חסות אחרים של הממלכה המאוחדת.
הדגל מבוססת על הנס הכחול הבריטי - דגל שרקעו כחול ובקנטון הדגל (רביע העליון הקרוב לניצב) מצוי היוניון ג'ק. במרכז הדגל - סמל איי טרקס וקייקוס. הדגל אומץ רשמית ב-7 בנובמבר 1968.

סמל האיים כולל קונכייה, סרטן וקקטוס מסוג מלוקקטוס , המסמלים את החי והצומח באי.

הדגל המשמש כלי שיט אזרחיים מבוסס על הנס האדום.

## ראו גם
* גלריית דגלי הממלכה המאוחדת
* נס כחול
* נס אדום

## קישורים חיצוניים

* 

קטגוריה:איי טרקס וקייקוס
איי טרקס וקייקוס
טרקס וקייקוס, איי
טרקס
טרקס וקייקוס
זאב שפר

**זאב שֶׁפֶר** (**פינשטיין**) (14 בנובמבר 1891 – 10 באפריל 1964, כ"ח בניסן ה'תשכ"ד) היה חבר הכנסת מטעם מפא"י בכנסת השנייה.

## ביוגרפיה
זאב פיינשטיין נולד ב-14 בנובמבר 1891 בעיר אוּמַן שבדרום-מערב האימפריה הרוסית, בתחום המושב היהודי (כיום אוקראינה). עלה לארץ ישראל בשנת 1913, הצטרף ל"צעירי ציון" והיה פעיל ב"פועל העברי".
במלחמת העולם הראשונה שירת בצבא הבריטי, ואחר כך הצטרף לקיבוץ איילת השחר והיה חבר בו עד מותו. כתב את "50 לאיילת השחר", אך לא הספיק לסיימו, והקיבוץ סיים את כתיבת הספר.
שפר השתתף בוועידת היסוד של ההסתדרות ב-1921, והיה מזכיר מועצת פועלי יפו-תל אביב וחבר מועצת עיריית תל אביב בשנת 1929. יצא בשליחות לפולין בענייני "החלוץ” ועלייה ב' בין השנים 1933–1939, וב-1939 התנדב לצבא הבריטי, ושירת בו עד 1945. ב-1946 התמנה לממלא מקום ראש המפקדה הארצית של "ההגנה".

בשנת 1951 נבחר שפר לכנסת השנייה מטעם סיעת מפא"י, וכיהן כסגן יושב ראש הכנסת וחבר בוועדת הכספים, ועדת הכלכלה, וועדת הכנסת.

זאב שפר נפטר בצפת בכ"ח בניסן ה'תשכ"ד לאחר התקף לב. הובא למנוחות בקיבוצו איילת השחר .

## כתביו
* **ספר ההתנדבות: פרשת ההתנדבות הצבאית של יהודי ארץ ישראל במלחמת העולם השנייה** (כינס ותיכן: זאב שפר; עריכה ספרותית: יצחק למדן), ירושלים: מוסד ביאליק, תש"ט-1949.
* **חברה בצמיחתה: הקיבוץ**, תל אביב: עם עובד, תש"ך.
* זאב שפר, **כתבים ודברים** (בעריכת ברכה חבס), תל אביב: הוצאת עיינות, תשכ"ו.
* **אילת-השחר - 50 שנה**, (כתב וערך: זאב שפר), [אילת-השחר: חמו"ל, תשכ"ו].

## לקריאה נוספת
* גצל קרסל, **לכסיקון הספרות העברית** (עמ' 972–973), הוצאת הקיבוץ הארצי, תשכ"ה.

## קישורים חיצוניים

* 
* 

קטגוריה:חברי צעירי ציון
קטגוריה:אנשי העלייה השנייה
קטגוריה:חברי הכנסת מטעם מפא"י
קטגוריה:ציונים סוציאליסטים
קטגוריה:חברי מועצת העיר תל אביב-יפו
קטגוריה:לוחמי הגדודים העבריים
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:מזכירי מועצות פועלים
קטגוריה:איילת השחר: אישים
קטגוריה:חברי הכנסת השנייה
קטגוריה:סגני יושב ראש הכנסת בכנסת השנייה
קטגוריה:אישים הקבורים באיילת השחר
קטגוריה:ישראלים שנולדו ב-1891
קטגוריה:ישראלים שנפטרו ב-1964
גביע אפריקה לאומות 2006

**[[גביע אפריקה לאומות]] [[2006]]** היה הטורניר ה-25 של גביע אפריקה לאומות. הטורניר נערך במצרים מה-20 בינואר עד ה-10 בפברואר בחסות קונפדרציית הכדורגל של אפריקה. התחרות הפגישה 16 נבחרות כדורגל מאפריקה ובטורניר זכתה המארחת מצרים לאחר ניצחון בגמר על נבחרת חוף השנהב בבעיטות הכרעה 4–2 לאחר תיקו 0 בסיום 120 דקות.

הזכייה של מצרים הייתה החמישית שלה.

## נבחרות

## אצטדיונים
להלן האצטדיונים שאירחו את המשחקים:

* "האצטדיון הבינלאומי של קהיר", קהיר - 74,100 מקומות ישיבה
* "אצטדיון המכללה הצבאית של קהיר", קהיר - 25,000 מקומות ישיבה
* "אלכסנדרה סטדיום", אלכסנדריה - 20,000 מקומות ישיבה
* אצטדיון "הארס אל-האדוד", אלכסנדריה - 22,000 מקומות ישיבה
* "איסמעיליה סטדיום", אסמאעיליה - 16,500 מקומות ישיבה
* "פורט סעיד סטדיום", פורט סעיד - 22,000 מקומות ישיבה

## שלב הבתים
### בית א'

### בית ב'

### בית ג'

### בית ד'

## שלבי הנוק אאוט

## טבלת מלכי השערים

**5 שערים**
*20px סמואל אטו

**4 שערים**
*20px אחמד חסן
*20px דוס סנטוס
*20px פסקל פיינדונו

**3 שערים**
*20px פלאביו
*20px מוטאב
*20px דידיה דרוגבה

**2 שערים**
*20px מיונג זה
*20px אוסמאנה באנגורה, קאבה דיאוורה
*20px מוחמד אבו טרייקה
*20px מרטינס
*20px הנרי קמארה, ממדו ניאנג

## קישורים חיצוניים

2006
קטגוריה:תחרויות כדורגל ב-2006
קטגוריה:תחרויות כדורגל במצרים
קטגוריה:קהיר: כדורגל
קטגוריה:2006 באפריקה
נחל בוקק

שמאל|ממוזער|250px|'''עין בוקק''', 2005
שמאל|ממוזער|250px|'''עין בוקק''', 2005
שמאל|ממוזער|250px|מפלים ובריכה ב'''עין בוקק''', חורף 2007

**נַחַל בּוֹקֵק** (בערבית: **وادي البغق** או **بقق** או **المقلق**) הוא נחל במדבר יהודה אורכו כ-15 ק"מ, ושטח אגן ההיקוות שלו כ-21 קמ"ר. הנחל יורד מהר בן נשר ונשפך לחוף ים המלח. מצפון לנחל נמצא נחל זוהר ומדרום לו נחל יעלים. על מניפת הסחף הגדולה שלו, הוקמו מלונות ים המלח ומרחצאות עין בוקק. מצפון לערוץ הנחל, סמוך למקום שפכו אל ים המלח, שוכן מצד בוקק הביזנטי.

רוב מהלכו של הנחל ברמת המדבר, הוא מתחפר בסלע רך (קירטון ותצורת חתרורים) ולכן העמק שלו רדוד. בתחום מצוק ההעתקים, מתחבר הנחל לשני מפלים, הראשון גובהו כ-100 מטרים והשני כ-60. אחרי המפל הראשון הנחל ממשיך בזרימה בתוך קניון קצר (כ-1.5 ק"מ) ועמוק. לאחר עוד כקילומטר אחד, נשפך הנחל אל ים המלח.

שם הנחל ניתן לו על ידי ועדת השמות הממשלתית בשנת 1950 בשל דמיונו לשם הערבי - ואדי באע'ק. חלקו העליון של הנחל, נקרא בערבית ואדי פשחת א-דרוויש - נחל מצוק הדרווישים. אחת ממשמעויות המילה "בוקק" היא "שופע".

## מעיינות
**בנחל שני מעיינות:**
***עֵין בּוֹקֵק** הנובע ביובל קטן של נחל בוקק, היורד אליו בתלילות מצד מערב. למעשה אלו מספר מעיינות, הנובעים מעל אקוויקלוד חרסיתי. בעבר היו מי המעיינות נשפכים אל ערוצו של הנחל, אך כיום הם נשאבים ומספקים את תצרוכת המים של מלונות ים המלח. במספר נקודות יוצאות כמויות קטנות של מים מהצינורות, ומזינות את הפלג הנשפך בערוץ. הערוץ מתחת למעיינות עשיר במאובנים של שורשי וגבעולי קנה. בערוץ ישנה צמחיית מעיינות עשירה: קנה, עבקנה, מלוח, סמר, אוכם, צלף ואשל. פלג המים רצוף ואיתן, זורם עד לשער הקניון.
***עֵין נוֹאִית** נובע במצוק הצפוני של הנחל, סמוך למוצאו אל ים המלח. מי המעיין מלוחים, והם נתפשים ומספקים את תצרוכת המים של מרחצאות עין בוקק. 

## זיהום
החל מסוף שנות ה-90 של המאה ה-20 החלה לעלות מליחות המים שנובעים מעין בוקק, בעקבות זיהום מי התהום על ידי המפעלים במישור רותם. בשנת 2015, בעקבות הזיהום, החלה הזרמה יזומה של מים מתוקים בנחל במטרה להפחית את מליחותו. למרות זאת, הנחל עדיין מזוהם ומכיל חומרים רעילים בריכוז גבוה המסכנים את חיות הבר והמטיילים באזור.

בשנת 2023 קבע בית המשפט העליון שלא חלה התיישנות על זיהום שגרמו מפעלים לייצור פוספטים של חברת כימיקלים לישראל לשמורת הטבע עין בוקק ליד ים המלח ולמי התהום באזור. לכן יש לאשר הגשת תובענה ייצוגית נגד המפעלים - תובענה של קבוצת תושבי הסביבה. לפי מגישי התובענה, זיהום מי התהום אף הסב פגיעה חמורה לשמורת הטבע עין בוקק.

## לקריאה נוספת
*זאב וילנאי, אנציקלופדיה אריאל לידיעת ארץ ישראל, הוצאת עם עובד. 1978, הערך בוקק.
* מרדכי גיחון, חפירת המצודה בעין בוקק- שיטות העבודה ומבחר תוצאות. עם הופעת הדו"ח הסופי, בתוך (עורך) ד"ר יעקב אשל, **מחקרי יהודה ושומרון** - כרך חמישי, הוצאת מכון המחקר של המרכז האוניברסיטאי אריאל בשומרון, תשנ"ה, עמ' 153–172
*מנחם תלמי, אפרים תלמי, "כל הארץ-לכסיקון גאוגרפי של ישראל", הוצאת "עמיחי" בע"מ, ספטמבר 1966, עמ' 556

## קישורים חיצוניים

* צוק תמרור - מעלה בוקק מנהלת הטיולים
* נחל בוקק, מנהלת הטיולים
* מסלול טיול מעודכן בנחל בוקק
* 
* 

## הערות שוליים

קטגוריה:עין בוקק
קטגוריה:נחלי ישראל הנשפכים לים המלח
קטגוריה:מדבר יהודה: נחלים
מרחב קומפקטי מקומית

**מרחב קומפקטי מקומית** הוא מרחב טופולוגי שבו לכל נקודה קיימת סביבה קומפקטית. תכונה זו מתקיימת באופן אוטומטי בכל מרחב טופולוגי קומפקטי, אם כי ישנם מרחבים קומפקטיים מקומית שאינם קומפקטיים (כגון הישר הממשי). לעיתים קרובות, תכונת הקומפקטיות המקומית מאפשרת לטפל במרחב, העשוי להיות ענק ומסובך, בכלים המתאימים למרחבים קומפקטיים. מנקודת מבט זו, הקומפקטיות המקומית מהווה פשרה בין דרישת הקומפקטיות, העשויה להיות חזקה מדי, לבין שימור ההתנהגות הקומפקטית בסביבה קרובה של כל נקודה. 

## ניסוחים שקולים

קומפקטיות מקומית מאפשרת לפרק את המרחב לחלקים, אולי חופפים חלקית, כך שכל אחד מהם קומפקטי. במרחב האוסדורף כל קבוצה קומפקטית היא ממילא סגורה, ולכן מרחב האוסדורף הוא קומפקטי מקומית אם יש לו כיסוי פתוח שבו הסגור של כל קבוצה הוא קומפקטי. בספרות יש הגדרות שונות למושג הקומפקטיות המקומית במרחבים שאינם האוסדורף. בוויקיפדיה, מרחב טופולוגי הוא קומפקטי מקומית אם לכל נקודה יש בסיס מקומי של קבוצות קומפקטיות.

## דוגמאות

בנוסף לישר הממשי שהוזכר לעיל, כל מרחב אוקלידי הוא קומפקטי מקומית.

הספירה הדו-ממדית היא מרחב קומפקטי (כי היא קבוצה סגורה וחסומה במרחב התלת-ממדי). אם נוציא ממנה נקודה אחת היא כבר לא תהיה קומפקטית, אך היא תישאר קומפקטית מקומית. במקרה הזה המרחב הטופולוגי שנותר הומאומורפי למישור.

להלן דוגמה למרחב שבו לכל נקודה יש סביבה קומפקטית, ולא לכל נקודה יש סביבה בעלת סגור קומפקטי: זו הטופולוגיה על קבוצה אינסופית X, שבה הקבוצות הפתוחות הן אלו המכילות נקודה קבועה 0 (והקבוצה הריקה). לכל x\in X הסביבה \{0\}\cup\{x\} קומפקטית, אבל ל-0 אין סביבה בעלת סגור קומפקטי כי לכל קבוצה V המכילה את 0 מתקיים \overline{V} =X.

## תכונות נוספות

קומפקטיות מקומית היא "תכונה תורשתית", כלומר על כל קבוצה פתוחה או סגורה במרחב המקורי הטופולוגיה המושרית היא בעלת התכונה קומפקטיות מקומית. היא איננה תכונה תורשתית במובן הרגיל (כלומר לא לכל תת-קבוצה, הטופולוגיה המושרית עליה היא קומפקטית מקומית).

מרחב האוסדורף קומפקטי מקומית הוא מרחב רגולרי (לעומת זאת מרחב האוסדורף **קומפקטי** הוא מרחב נורמלי).

בעוד שמכפלה אינסופית של מרחבים קומפקטיים היא קומפקטית (לפי משפט טיכונוף), מכפלה של מרחבים קומפטיים מקומית אינה בהכרח קומפקטית מקומית. עובדה זו מוליכה להגדרת חוג האדלים של שדה גלובלי, שהוא כן קומפקטי מקומית.

## ראו גם
* קבוצה קומפקטית
* מרחב קשיר מקומית
* מרחב קשיר מסילתי מקומית
* חבורה טופולוגית
* שדה מקומי

## לקריאה נוספת
* דניאלה ליבוביץ, **טופולוגיה קבוצתית**, פרק 7 (כרך ג'), הוצאת האוניברסיטה הפתוחה, 1997.

## קישורים חיצוניים
* 

קומפקטי מקומית
קטגוריה:קומפקטיות
ועדת הכלכלה

**ועדת הכלכלה** היא אחת מוועדות הכנסת הקבועות.

לפי סעיף 100 (א) (3) לתקנון הכנסת, תחומי עיסוקה הם: מסחר ותעשייה, אספקה וקיצוב, חקלאות ודיג, תחבורה על כל ענפיה, איגוד שיתופי; תכנון ותיאום כלכלי, רכוש הערבים הנעדרים, רכוש נפקדים, רכוש פליטי ארצות אויב עבודות ציבוריות, שיכון ודיור, תקשורת, מינהל מקרקעי ישראל, אנרגיה ותשתית, מים.
הוועדה מקדמת חקיקה ראשית וחקיקה משנית בכל תחומי פעילותה, מקיימת סיורים ודנה במגוון רב של נושאים שוטפים. כך למשל דנה במהלך הכנסת ה-16, בין היתר, בייקור תעריפי השיחות בטלפונים ניידים, בהיערכות הממשלה להתפרצות שפעת העופות ובהקמת מתקנים להתפלת מים. עד הכנסת העשרים היה נהוג שתפקיד יו"ר הוועדה היה ניתן לחבר אופוזיציה. עם זאת, בכנסת ה-18 עמדו בראשות הוועדה חברי הכנסת אופיר אקוניס וכרמל שאמה הכהן, שניהם חברי קואליציה. זאת מכורח הסכם עם האופוזיציה בעד ראשות ועדת החוץ והביטחון. את הוועדה מנהלת ד"ר עידית חנוכה.

בוועדה פועלות ועדות משנה רבות לנושאים מגוונים. לדוגמה, בכנסת ה-17 פעלו בה:
* ועדת המשנה למאבק בתאונות דרכים
* ועדת משנה לעניין הטרמינל החדש בנתב"ג (נתב"ג 2000)
* ועדת משנה לעניין חישוב תמלוגים לבעלי זכויות יוצרים ומבצעים
* ועדת משנה לעניין סעיפים בתקנות הגז
* ועדת המשנה של ועדת הכלכלה לעניין הפעלת כביש חוצה ישראל והמשך סלילתו
* ועדת משנה לנושא כוונת משרד הביטחון לבטל את נסיעות החיילים ברכבת
* ועדת משנה לעניין צו הבזק
* ועדת משנה לעניין סיום המשא ומתן עם העובדים להקמת מע"צ החדשה
* ועדת משנה לעניין תקינות מערכות הלייזר של המשטרה.

בין הוועדות המשותפות לוועדת הכלכלה ולוועדות אחרות מצויות ועדה משותפת לוועדת הכלכלה ולוועדת החינוך לעניין חוק הרשות השנייה לטלוויזיה ורדיו וועדה משותפת לוועדת הכלכלה וועדת הכספים לעניין משק המים.

## יושבי ראש הוועדה

## קישורים חיצוניים
* 
* נתונים וסיכומים מעבודת הוועדה בכנסת ה-16
*שידורי וידאו של ועדת הכלכלה באתר ערוץ הכנסת

*
כלכלה, ועדת
יום שני הנקי

**יום שני הנקי** (ביוונית: **Καθαρή Δευτέρα**) או **יום שני של האפר** (בקפריסין: **יום שני הירוק**) הוא היום הראשון של תקופת צום הארבעים בנצרות האורתודוקסית.

יום זה חל בשבוע השביעי שלפני פסחא.

יום שני הנקי הוא חג לאומי בקפריסין ויוון. ביום זה נערכות ארוחות של מאכלי ים ודגים ונהוג לחגוג יום זה בשטחים פתוחים בעת העפת עפיפונים.

## קישורים חיצוניים

קטגוריה:מועדים נוצריים
קטגוריה:מנהגים נוצריים
קטגוריה:יום שני
יו קורנוול

**יו אלן קורנוול** (באנגלית: **Hugh Cornwell**; נולד ב-28 באוגוסט 1949) הוא זמר, סופר ופזמונאי. חבר להקת החונקים (The Stranglers) לשעבר.

## ביוגרפיה
קורנוול החל את דרכו כמורה לביוכימיה, ובמקרה פגש בשוודיה שני בחורים אמריקניים והחליט להקים עימם להקה, אולם השניים נטשו את הרעיון, וקורנוול פגש את ז'אן-ז'אק בורנל והקים עמו ועם דייב גרינפילד וג'ט בלאק את הסטרנגלרס. קורנוול הוא אחד מהיוצרים המשפיעים בפאנק (Punk) ובגל החדש.

כמה ימים לפני יום הולדתו ה-41 החליט קורנוול שהלהקה לא יכולה עוד להתקדם מבחינה אמנותית ופרש. הוא התחיל קריירת סולו שבה הוציא 12 אלבומים (בנוסף לשני אלבומי סולו בתקופת הלהקה), אף אחד מהאלבומים לא זכה להצלחה עולמית.

קורנוול כתב שלושה ספרים:
* "מידע פנימי" (Inside Information) שנכתב ב-1980 ומספר על שהותו בכלא עקב אחזקת סמים.
* "הסטרנגלרס - שיר אחרי שיר" (The Stranglers - Song by Song) שמדריך את הקוראים דרך שירי הלהקה.
* "כמות של חטאים" (A Multitude of Sins) אוטוביוגרפיה שנכתבה ב-2004.

## קישורים חיצוניים

* 

קטגוריה:מוזיקאי רוק
קטגוריה:מוזיקאי פאנק (Punk)
קטגוריה:זמרים בריטים
קטגוריה:סופרים בריטים
קטגוריה:בריטים שנולדו ב-1949
סנטה מריה דל אנימה

שמאל|ממוזער|150px|כנסיית סנטה מריה דל אנימה
**סנטה מריה דל אנימה** (באיטלקית: **Santa Maria dell'Anima**; בתרגום לעברית: מרים הקדושה של הנפשות) היא הכנסייה הלאומית של דוברי הגרמנית הקתולים ברומא (הסמל עם הנשרים התלוי על התקרה מעל למזבח מראה שהכנסייה גרמנית). כנסיית הרנסאנס נמצאת במרכז העיר רומא בסמוך לכיכר נבונה.

האפיפיור "הגרמני" אדריאנוס השישי קבור בכנסייה. הפסל על מצבתו מראה את האפיפיור שוכב ופניו מלאות יאוש. האפיפיור הגרמני היחיד עד לבחירת בנדיקטוס השישה עשר לא צלח בתוכניותיו הרבות להעביר רפורמות בכנסייה הקתולית. אויביו ברומא היו רבים ויש הסבורים שהוא הורעל.

השם של הכנסייה בא מהציור על החזית, בו רואים את מרים עם שתי נפשות.

בשורש שימשה הכנסייה מעון לעולי הרגל הגרמנים שבאו לרומא במאה ה-14. למעון נוספה כנסייה בין השנים 1431 ו-1433.
בשנת 1523 הושלם שיפוץ המעון והכנסייה שנוהל על ידי יוהנס בורקרד.
הכנסייה שימשה מקום קבורה לאישים גרמנים שגרו ברומא או שעלו לרגל לעיר. מצבת קברו של הקרדינל שינר נבזזה ב-1527.

## קישורים חיצוניים

* 

קטגוריה:רומא: כנסיות
קטגוריה:רומא: מבנים: ימי הביניים והרנסאנס
ג'הרקאנד

**ג'הרקאנד** (בהינדי: **झारखण्ड**; מילולית: ארץ היערות (ג'הר = יער, קהאנד = ארץ)) היא מדינה בצפון מזרח הודו שנוצרה ב-15 בנובמבר 2000 כתוצאה מחלוקת מדינת ביהר לשתי מדינות. גובלת במדינות: ביהר בצפון, צ'האטיסגאר ואוטר פרדש במערב, אודישה בדרום ומערב בנגל במזרח.

## היסטוריה

ב-1765 כבשו הבריטים את החבל, והוא קיבל את השם ג'הרקהאנד. תחת שלטון הבריטים אירעו מספר מרידות ומלחמות של בני השבטים, האחרונה שבהן מ-1895 ל-1900, בנהגת בירסה מונדה.

בשנות הארבעים החלו התנועות לקידום האידוואסי לחתור להקמת יחידה מנהלית נפרדת בג'הרקאנד, אשר נכללה בביהר מפיצול ביהר ואוריסה תחת חוק ממשלת הודו, 1935. בבחירות הראשונות ל ב־1952 התמודדה מפלגת ג'הרקאנד והייתה למפלגת האופוזיציה העיקרית באספה. המפלגה הגישה לוועדה שהכינה את חוק ארגון מחדש של המדינות ב־1955 הצעה להקמת מדינה בשם ג'הרקאנד, שתכלול את 6 מחוזות מביהר, לצד 9 מחוזות ממערב בנגל, אוריסה ומאדהיה פרדש.

ב־1997 קיבלה האספה המחוקקת של ביהר, בה שלטה ראשטריה ג'נטה דאל בין היתר בתמיכת הג'הרקאנד מוקטי מורצ'ה, החלטה לפצל את ג'הרקאנד מהמדינה.

ג'הרקאנד הוקמה ב-15 בנובמבר 2000, כפיצול מביהר. הדבר נעשה במקביל לשני פיצולים נוספים שנעשו באותה תקופה על ידי ממשלת הודו: אוטראקהאנד מאוטר פרדש וצ'האטיסגאר ממאדהיה פרדש. התאריך נבחר כיום הולדתו של בירסה מונדה, הנחשב למנהיג בולט בקרב בני השבטים במדינה.

## טופוגרפיה, גאוגרפיה ואקלים
עונה מומלצת: אוקטובר - נובמבר

## כלכלה
המדינה עשירה באוצרות טבע, נמצאים בה כשליש מכלל המחצבים הנמצאים בכל הודו. יערות, צמחי תבלין ומרפא, וכן תעשייה.

המדינה מנסה לפתח תיירות, הן תיירות פנים והן תיירות חוץ. לשם כך מטופח הפארק הלאומי פלמו (באטלה) שבו ניתן לראות טיגריסים ופילים.

## פוליטיקה
כמקובל בהודו, ג'הרקאנד היא דמוקרטיה פרלמנטרית, כאשר בראש המדינה עומד המושל בעל המעמד הטקסי, בעוד שבפועל הנהגת המדינה נמצאת בידי ראש השרים של ג'הרקאנד הנבחר על ידי האספה המחוקקת של ג'הרקאנד. מהקמת המדינה התחלפו מפלגת העם ההודית וג'הרקאנד מוקטי מורצ'ה בהנהגת המדינה, להוציא תקופה קצרה שבה כיהן פוליטיקאי עצמאי כראש השרים. נכון לפברואר 2024, מפלגת ג'הרקאנד מוקטי מורצ'ה נמצאת בשלטון במדינה.

## דמוגרפיה
האוכלוסייה היא בעיקרה בני שבטים (אדיוואסי), המסוכסכים בינם לבין עצמם.

## תרבות

## קישורים חיצוניים

* 
* 

## הערות שוליים

*
קטגוריה:הודו: מדינות וטריטוריות איחוד
קטגוריה:מדינות וטריטוריות שהוקמו ב-2000